L 45/1544
Euroopa Liidu Teataja
ET
24.2.2022
KOMISJON ETTEVALMISTAVAD MEETMED
PEATÜKK PA 03 — ÜHTNE TURG (jätkub) PA 03 22
(jätkub)
PA 03 22 01
(jätkub) Panus liidu õigusloomesse: — Ettevalmistav meede annab suure panuse Euroopa rohelisesse kokkuleppesse ja kokkuleppe eesmärki vähendada ehitussektori kasvuhoonegaaside heitkoguseid. — Käesoleva ettevalmistava meetme tulemusi saab kasutada Euroopa renoveerimislaine algatuses "Kogu olelusringi hõlmava 2050. aasta tulemuslikkuskava väljatöötamine, et vähendada hoonete tekitatud CO2 heidet, ja riiklike võrdlusuuringute edendamine koos liikmesriikidega", mille avaldamine on kavas 2023. aastal. — Käesoleva ettevalmistava meetme tulemustest on kasu ehitustoodete määruse, jäätmete raamdirektiivi ja hoonete energiatõhususe direktiivi puhul. — Tulevikus võiks kaaluda uusi õigusakte, mis käsitleksid konkreetselt liidu hoonete olelusringi jooksul tekkivate kasvuhoonegaaside koguheidet.
PA 03 22 02
Ettevalmistav meede — Sigade saba pikkuse ja sabakahjustuste automaatse mõõtmise süsteemi väljatöötamine tapaliinil Arvandmed (Liigendatud assigneeringud) Assigneeringud 2022 Kulukohustus
1 500 000
Assigneeringud 2021
Makse
Kulukohustus
Makse
Täitumine 2020 Kulukohustus
Makse
375 000
Märkused Vaatamata Euroopa Komisjoni ja Euroopa Parlamendi märkimisväärsetele jõupingutustele levitada teavet ja parimaid tavasid tervete sabadega sigade pidamise kohta, toimub enamikus ELi liikmesriikides endiselt saba rutiinne lõikamine, mis on vastuolus nõukogu 18. detsembri 2008. aasta direktiiviga 2008/120/EÜ (milles sätestatakse sigade kaitse miinimumnõuded (ELT L 47, 18.2.2009, lk 5)).
Selleks et saavutada edu sigade direktiivi sätete järgimisel, on äärmiselt oluline usaldusväärselt ja kulutõhusalt jälgida saba lõikamise ja sabakahjustuste taset kõikides seakasvatusettevõtetes.
Sellised andmed on väga kasulikud nõustamise, võrdlusuuringute ja võimaluse korral nõuete täitmise tagamise eesmärgil.
Sigade saba pikkuse ja kahjustuste automaatne tuvastamine tapamajas on kõige paljutõotavam vahend saba seisundi ühetaoliseks ja õiglaseks seireks tapamajades ja liikmesriikides.
Mitmed tapamajad ja liikmesriigid on huvitatud automatiseeritud süsteemide kasutuselevõtust sigade saba pikkuse ja kahjustuste hindamiseks tapmisel, kuid investeeringutasuvust ei ole seni peetud piisavalt kõrgeks, eriti kuna puudub kommertskasutuseks küps süsteem.
Ettevalmistav meede koosneb liikmesriikide teadlaste, valitsuste, tööstuspartnerite ja valitsusväliste organisatsioonide ühistest jõupingutustest, et saavutada kinnitatud, ühtlustatud ja õiglane sabade pikkuse ja kahjustuste hindamise süsteem, mõõtes automaatselt kahjustusi tapamajas.
See koosneb järgmistest tööpakettidest: a) sellise automatiseeritud süsteemi väljatöötamine, kalibreerimine ja katsetamine, mis põhineb kaamerate salvestiste analüüsil tapamajades, mida iseloomustavad erinevad tingimused ja lõikamise tase; b) tarkvara arendamine süsteemi ühendamiseks osalevate tapamajade IKT-süsteemiga ning andmete automaatne teisendamine aruanneteks; c) süsteemi valideerimine ja tulemuste võrdlemine muude andmeallikatega, nagu koolitatud hindajate visuaalsed hinnangud; d) süsteemi funktsionaalsuse ja mõju (sh kulude) hindamine, arutades tulemusi asjaomaste sidusrühmadega, ning e) süsteemi katsetamine praktikas, eelkõige abina põllumajandustootjatele põllumajandusettevõtte juhtimise edasiseks täiustamiseks, et vältida sabade hammustamist ja rutiinset sabade lõikamist.